
Olcsóbb lesz a műanyag testű 
HTC One E8 


Olcsóbb lesz, de okosabb is? 


A HTC bejelentette legújabb készülékük, a One M8 
műanyag változatát. Az új kialakítású telefon (HTC 
One E8) az M8 eleganciáját megtartva válik olcsóbbá a 
vevők számára világszerte. Az új készülék 0.5 mm-rel 
vastagabb lesz, de könnyebb 15 grammal, és szintén 
egy Snapdragon 801-es chip 2GB RAM-mal működ- 
teti majd. Adattárolásra 16GB áll rendelkezésünkre. A 
One Mini 2 és a Desire 816-hoz hasonlóan egy 13MP-es 
hátsó és egy 5MP-es első kamera felel majd a tökéletes 
fotókért, szemben az M8-nál használt 4Mp-es Duo ka- 
merával. Legutolsó kiemelhető különbség a dupla SIM 
kártya támogatása az E8-nál. 


Itt a világ legkönnyebb 
táblagépe! 
Az ASUS MEMO Pad 8 tarolhat a tabletek piacán. 


Az ASUS vezetője, Jonney Shih a 4K monitorok és 
csúcslaptopok mellett, a világ legkönnyebb LTE tablet- 
jét is bejelentette a 2014-es Computex-en. A MEMO 
PAD 8 nevet viselő készülék 299 grammjával a piac 
legkönnyebb táblagépévé válik, ezenkívül a 64 bites 
2.3(GHz-es Intel processzora és full HD kijelzője sem 
másodlagos. Reméljük hamarosan további részletekkel 
szolgálhatunk, amint felszállt a köd a Computex hábo- 
rújában. 

Dart: a kisebb, gyorsabb 
laptop adapter 


A FINSIx hozza el a lenyűgözően praktikus megol- 
dást. 


Végre nem kell laptopunk mellett cipelnünk a súlyos és 
nagy méretű adapterünket. A FINSix forradalmi meg- 
oldása egy olyan készülék mely egyszerűen helyette- 
sítheti a gyártók által biztosított adaptert. A mobilitás 
volt az egyik legfontosabb szempont a kifejlesztésnél. 
A méretet 2590-ra csökkentették, köszönhetően a ma- 
gas frekvenciájú konvertálásnak, és ezáltal 1000-szer 
gyorsabb lett az energiaközvetítés képessége. 


Rögtön három új tabletet 
mutatott be az LG 


Az LG is egyre inkább lát fantáziát a tabletek pi- 
acán. 


Noha ma már szinte boldog-boldogtalan table- 

tet gyárt, az LG eddig nem kényeztette a márka 
kedvelőit ilyen eszközökkel. Mindössze az LG G Pad 
8.3 alkotja jelenleg a kínálatot. Ez viszont nemso- 
kára megváltozik, ugyanis a G Pad végre családdá 
bővül, mégpedig három új taggal. A 7, 8 és 101 
hüvelykes készülékek a holnapi MedPi 2014 kiál- 
lításon, Monaco-ban mutatkoznak be élőben. Az 
LG egyelőre nem adott ki műszaki paramétereket 
róluk, viszont az biztos, hogy a valószínűleg And- 
roid 4.4.2-es rendszerű eszközökön megtalálhatók 
lesznek a gyártó legújabb szoftveres extrái, mint 

a Knock On, a Knock Code és a OPair. A kép alapján 
a Nexus 5 adta a formaterv alapját, tehát ezúttal 
nem a csúcsmodell 62-re építkeztek. Egyelőre eny- 
nyit tudni a készülékekről, de holnap már biztosan 
mindenre fény fog derülni. 

A Dart nevű eszköz, nem csak kisebb de könnyebb is 
társainál. A 65 Watt-ra tervezett adaptert november- 
ben készül szállítani az első 4500 megrendelőnek a 
Kickstarter-en indult statup cég. 


A legpraktikusabb iPhone tok 


A LAB.C Cable Case helyetted is figyel a telefontöltőd- 
re. 


Okostelefonjainkat napjainkban csaknem a végkimerü- 
lésig használjuk. Nagy problémát jelent, ha nem tölthet- 
jük készülékeinket minden nap, és töltő meglehetősen 
könnyen elfelejtődik egy-egy nem otthon töltött éjszaka 
esetén. Nem beszélve arról, ha el is visszük magunkkal 
az adaptert, nagy az esély arra, hogy elveszítjük, ott- 
hagyjuk valahol. A LAB.C kreatív megoldással szolgál a 
nehézségeinkre. 


A díjnyertes dizájn tökéletesen illeszkedik iRphone-unk- 
hoz, és meglehetősen esztétikusan rejti el az USB 
csatlakozót a borító hátlapjában. Könnyedén kicsúsztat- 
hatjuk az apró kelléket ha kell, és már tölthetjük is esz- 
közünket. Az okosan kialakított tok öt színben kapható 
(sötétkék, kék, fehér, piros, fekete) és ára mindössze 35 
dollár. 

Fordítóprogram érkezik a 
Twitter-re 


A Microsoft újabb fordítóprogramon dolgozik. 


A Bing új fordítóprogramot tesztel a Twitter-en. Igaz, a 
hír még nem hivatalos, de Arvid Bux blogírónak köszön- 
hetően már működés közben is láthattuk az új beépü- 
lő modult. Állítólag hamarosan megérkezik minden 
Android-os Twitter felhasználónak a fordító és az sem 
kétséges, hogy iOS készülékeken is láthatjuk majd a 
kiegészítőt. 


Hivatalosan is itt a G3 


Megérkezett a LG zászlóshajója. 


Igaz, csaknem mindent tudtunk az épp megjelent 63- 
ról, ezennel szeretnénk bejelenteni hivatalos érkezését. 
A telefont szemügyre véve egy még jobb helykihaszná- 
lású 2560 x 1440 felbontású 5.57-ös IPS kijelző fogad 
minket a Gorilla Glass 3 alatt. A belső tárhelyet könnyen 
kiegészíthetjük egy microSD kártyával (max 128GB), ez 
hatalmas előny az okostelefonok piacán, mivel eddig 
nagyobb tárhelyhez csak igen költségesen juthattunk 
hozzá. 


A csúcsgépet egy 2.5 GHz-es Snapdragon processzor 
működteti, a 32 GB memóriával szerelt verzió esetén 
pedig 368 RAM-mal, míg a 16 GB-os variánsnál 2 GB 
RAM-mal találkozhatunk. A fotókért egy 13MP-es ka- 
mera felelős, mely dual-LED vakuval és lézeres auto-fó- 

vArvid Nee nog niet. 20 juni ben ik aan de 
beurt voor het nieuwe uniform aan te laten 
passen. 


Translated from Dutch by b bing 


Arvid No not yet. 20 June am my turn for the 
new uniform to make it fit. 


kusszal kiegészítve biztosítja körülményektől függően 
a tökéletes képminőséget. Nem maradt ki a repertoár- 
ból az NFC, a Bluetooth 4.0, az A-GPS és a készülékek 
távirányításához használatos infraport sem. 


Az alig 8,9 mm vékony zászlóshajó fedélzetén a G00g- 
le Android 4.4.2 KitKat rendszerét találjuk, melyet a 
dél-koreai mérnökök az Optimus névre keresztelt felü- 
lettel tettek egyedivé. Ez nemcsak új külsőt, de extra 
funkciókat is hozott, így megtaláljuk a mobilon a Smart 
Notice-t, mely egy, a Google Now-ra kisértetiesen ha- 
sonló személyi asszisztens. 


A három színben elérhető modell a várttól eltérően 
műanyag házzal kerül piacra, ám az LG mérnökei addig 
vtökéletesítették" az anyagot, míg az állításuk szerint 
prémium hatást nem kelt. A 3000 mAh-es akkumu- 
látorral érkező G3 arany, fekete és ezüst színben kerül 
majd piacra júniusban. Az árat egyelőre nem árulták el 
a vállalat sajtósai, ám a kategóriában megszokott 200 
ezer forintos árcédula igen valószínűnek tűnik. 

Formabontó: Itt az OSX Yosemite 


Új külsővel és frissített tartalommal érkezik az Apple 
legújabb asztali rendszere. 


Azután, hogy a 2013-as WWDC egyik legnagyobb 
meglepetése az alaposan megújított iOS 7 volt, idén 

az OSX-re helyezték a hangsúlyt az Apple-nél. A dizájn 
szakít a korábbi kinézettel, mégis, akárcsak az 105-nél, 
itt is elsőre ismerősként köszönthetünk a már ismert 
rendszerre. A letisztult, átlátszó ablakok ezúttal akár 
sötétített módban is megjelenhetnek a képernyőkön, il- 
letve kiemelt figyelmet szenteltek az új ikonoknak is. A 
flat dizájn tehát átszivárgott a mobilunkról a laptopunk 
képernyőjére is, ám ami még fontosabb, a külső mellett 
a belső is jelentős fejlesztéseken esett át. 


Így befoltozásra került az egyik régi hiányosság is, hi- 
szen mostantól az iOS 8-at futtató iPhone, iPod Touch 
és iPad és az OSX Yosemite rendszerrel rendelkező 
készülék között is használható az Apple saját adatátvi- 
teli megoldása az AirDrop. Jelentős frissítésen esett át 
a Spotlight kereső is, ezentúl nemcsak a készülékünkön 
lévő adatok között tud keresni, de találatait akár az in- 
ternetről is beszerezheti. A javított funkcionalitás mel- 
lett vizuálisan is rágyúrtak a funkcióra, így mostantól 
egy kattintás az ikonjára és a Spotlight azonnal előugrik 
egy, a képernyőnk közepén megjelenő ablakban. 


Nem vitás, hogy az idei WWDC előadás egyik fő témája 
a rendszerek közötti összhang bemutatása volt. Ennek 
a folyamatnak az egyik leginkább látható megjelenése 
a Hand-Off mód, mely során az 0SX-en elkezdett mun- 
kát azonnal befejezhetjük az iOS alapú eszközünkön. A 
funkció természetesen fordítva is működik és elmond- 
ható, hogy rendkívül intuitívra sikerül, hiszen elég egy, 
a képernyő sarkán megjelenő ikonra böknünk a doku- 
mentum további szerkesztéséhez. 

OS X Yosemite 


Szintén nem mindennapi, hogy a Yosemite lehetőséget 
biztosít az SMS-ek küldésére is, ehhez mindössze arra 
van szükségünk, hogy a telefonunkkal kapcsolatban 
legyen az Apple készülékünk. A szöveges üzenetek 
mellett telefonhívásokat is bonyolíthatunk a Mac-ün- 
kön, ennek a bemutatóját egyébként óriási ovációval 
köszöntötte a közönség, hiszen Craig Federighi stíluso- 
san a legújabb Apple alkalmazottat, Dr Dre-t hívta fel. 

Általánosan elmondható, hogy az OSX pontosan fordít- 
va frissült az 105-hez képest, hiszen 2013-ban a Ma- 
vericks inkább belső fejlesztéseket hozott, addig most 
a dizájnon volt a hangsúly. A Yosemite leghamarabb 
ősszel jelenik meg, ám a fejlesztők már most letölthetik 
az első beta kiadást. Ez utóbbihoz egy újdonság is kap- 
csolódik, hiszen a nyár folyamán már az átlagfelhaszná- 
ló is kipróbálhatja a rendszert, méghozzá anélkül, hogy 
ahhoz fejlesztői fiókot kellene létrehoznia. Akárcsak a 
Mavericks, a Yosemite is teljesen ingyenesen lesz majd 
letölthető az Apple modelljeire. 

Az iPad a legjobb 


A táblagépek között az iPad-del a leginkább elégedettek a felhasználók. 


A J.D. Power legújabb felmérése alapján nincs igazán ok aggodalomra az Apple háza táján, a 
kaliforniai gyártó táblagépeivel ugyanis kifejezetten elégedettek a felhasználók. Az amerika- 
iak egyedül ezt a modellt értékelték 5-ből 5 pontra, legalábbis ami az elégedettséget illeti. 
Ugyanebben a kategóriában a Samsung, az Asus vagy az Amazon modelljei csak 


3 pontot szedtek össze. 


Nem ennyire fényes a helyzet akkor, ha az áris a kritériumok közé kerül. 
A megkérdezett személyek 2599-a kifejezetten ennek az egy pontnak 
megfelelően választ készüléket, a márka vagy a szolgáltatás számukra 
kevésbé fontos. Gyakorlatilag elmondható, hogy a vásárlók az Apple 
modelljeit szeretik a legjobban, ám kevesebben hajlandóak ezért a 4 


márkáért plusz pénzt áldozni. 


Íme az időutazás 
legújabb módja 


200 dollárért otthonunkba hozhatjuk az internet 
régi sztárját. 


Nem mindennapi megoldás bukkant fel a Kickstarte- 
ren. Az új fejlesztéseket felkaroló oldalon ugyanis egy 
régi technológia felvirágozásának első mozzanatát 
láthatjuk. Az OTTO Camera ugyanis nem más, mint 
egy GIF-be rögzítő fényképező, azaz gyakorlatilag az 
internet hőskorának mulatságos mozgóképeit készít- 
hetjük el újra, mindezt akár a saját lakásunkban. 


Sajnos a modell egyelőre csak előrendelhető, az első 
vásárlók 149 dollárért juthatnak hozzá egy példány- 
hoz, később pedig 200 dollárt kér majd a gyártó a 
készülékért. A Raspberry Pi OTTO Camera belsejében 
egy 700 MHz-es processzort, 512 MB RAM-ot és 4 GB 
memóriát találunk. Az előlapon egy 5 megapixeles 
CMOS szenzorral felvértezett kamerát találunk, mely, 
ha esetleg eluntuk volna a GIF készítést, 1080p -ben, 
30 fps-sel is képes mozgóképet rögzíteni. 

Hivatalos: 

Az Apple 
felvásárolta a 
Beats-et! 


Élete legnagyobb felvásárlá- 
sán van túl a kaliforniai válla- 
lat. 


Tegnap éjszaka hivatalosan is 

bejelentette az Apple, hogy 3 milliárd 

dollárért felvásárolta a prémium fejhallgatóiról ismerté 
vált Beats Electronics-ot. A felvásárlás ténye egyálta- 
lán nem új, néhány héttel ezelőtt, a New York Times 
robbantotta a bombát, miszerint a kaliforniai gyártó 
meglepő lépésre szánta el magát. Akkor 3,2 milliárd 
dolláros üzletről szóltak a hírek, a mostani bejelentés 
alapján viszont 200 millió dollárt "lealkudott" az Apple, 
így a számla 3 milliárd dollárról szól. 


A lépéssel nemcsak a prémium fej- és fülhallgatók de a 
Beats Music névre keresztelt streaming szolgáltatás is a 
kaliforniai gyártóhoz kerül. Ezzel egy időben csatlakozik 
az Apple igazgatótanácsához Dr. Dre és a másik alapító, 
Jimmy lovine is. Ez egyben azt is jelenti, hogy lovine 
elhagyja az Interscope Records-ot is, melynek több évti- 
zede volt a vezetője. 


A felvásárlás várhatóan szeptemberben zárul majd le, 
ekkor 2,6 milliárd dollárnyi kézpénzt és 400 millió rész- 
vényt fizet az Apple a Beats-ért. 

Az Apple bejelentette az 
iOS 8-at 


Tudj meg mindent most a megjelent frissítésekről! 


Az iPhone megjelenése óta az iOS 7 volt az első radi- 
kális irányváltás az operációs rendszerben, felépítés 

és dizájn tekintetében. Ma a vállalat bejelentette az 
iOS 8-at, mely főként a tavalyi szoftverre épül, és 

hoz el számos hasznos szolgáltatást. Az első ilyen az 
iCloud Drive, mely fájlok szabad mozgását engedélyezi 
a Cloud-on keresztül. Ezek mellett, az Android-ból jól 
ismert widgetek is megérkeztek iPhone-jainkra. Termé- 
szetesen ezek nem az ikonok mellett, hanem kizárólag 
a Notification Center-ben lesznek láthatóak és ezt szol- 
gáltatást külső fejlesztők is igénybe vehetik. 


A Health és a Family Sharing a ma bemutatott talán 
legkiemelkedőbb applikációk, szolgáltatások. A Health 
nem más, mint egy kifejezetten külső fitness eszközök 
részére létrehozott alkalmazás, mely tárolja és rendsze- 
rezi az általuk küldött adatokat. Sajnos elmaradt a vár- 
va várt iWatch bejelentése, így ezen adatok a pletykák- 
kal ellentétben nem Apple készülékből fognak érkezni. 
A Family Sharing egy szolgáltatás, amin keresztül meg- 
oszthatjuk azokat a produktumokat családunkkal (max. 
6 személy), melyeket az iTunes-ról vásároltunk, legyen 
az zene vagy például egy applikáció. Fontos megemlí- 
teni, hogy engedélyezi egy bankszámla használatát az 
összes ide tartozó felhasználónak. Ha a családon belül 
bármilyen vásárlás elindul (például gyermekek részéről), 
csak tulajdonosi engedéllyel történhet meg a tényleges 
tranzakció és letöltés (tehát a szülői engedéllyel). 


Az új rendszer könnyíti mind a felhasználók, mind a 
fejlesztők munkáját. Kezdjük először a felhasználókkal. 
Megnyithatunk értesítéseket a képernyő feloldása nél- 
kül, valamint alkalmazásaink már egyszerűen kommu- 
nikálhatnak egymással, mely rengeteg új lehetőséget 
nyújthat a későbbiekben. Például, ha rendelkezünk a 
Bing fordítóprogramjával, könnyedén lefordíthatjuk egy 

oldal tartalmát anélkül, hogy kilépnénk a böngészőből. 
Ha használat közben bármilyen értesítés érkezik, egy 
legördülő panelen végezhetünk vele interakciókat. Visz- 
szaírhatunk ismerőseinknek új alkalmazás megnyitása 
nélkül. 


Tudva, hogy a Messages a leggyakrabban használt 
applikáció az iPhone-okban, a vállalat egy SwiftKey-hez 
hasonló OuickType szolgáltatást integrált a program 
szoftverébe, mely segíti a könnyebb, gyorsabb gépe- 
lést. Az üzenetküldő alkalmazás közvetlen hang és 
videó küldésére is alkalmassá vált, melyet egyesek sze- 
rint a Snapchat inspirált. A Photos alkalmazás frissült 
egy igen hasznos képszerkesztő szolgáltatással, ami 
lehetővé teszi a professzionális módosításokat csupán 
néhány mozdulattal. 


8 Craig Federighi 
vallja. 0:04 


X fületek Ajjjtja 006. Send 


A fejlesztők lehetőségit az újonnan megjelent Swift 
programozási nyelv mellet, számtalan API-val is bőví- 
tik. Az API-k segítségével használhatják fel a készülék 
teljes szoftver- és hardverállományát. Többek között a 
Touch ID ujjlenyomat olvasó is ide tartozik. Megjelent 
az új Homekit szolgáltatás, mely telefonunkat egy uni- 
verzális távirányítóvá varázsolja otthonunkban. Irányít- 
hatunk minden ide kapcsolódó eszközt, berendezést, 
valamint un. jelenteket is létrehozhatunk, melyekbe 
listázhatunk több eszköz együttes irányítását. A nagy 
népszerűségnek örvendő Siri hangfelismerő program is 
bővült. Képes dalokat felismerni, az iTunes-on vásá- 
rolni, mindemellett hallgat a , Hey Siri" felszólításra is. 
A frissített operációs rendszer végleges verziója 2014 
őszén jut csak el hozzánk. 


Hey, Siri 
Shazam song recognition 


Purchase iTunes content 


Streaming voice recognition 


22 new dictation languages 

A Samsung uralja az új trendet 


A viselhető eszközök több mint 7090-a a Samsung gyárából kerül ki. 


Napjaink legnagyobb őrülete egyértelműen a viselhető eszközökhöz kötődik, a Sam- 
sung pedig sikeresen meglovagolta a hullámot. A 2013-ban bemutatott Galaxy Gear 
után ugyanis már egy komplett modellcsaládot kínál a dél-koreai vállalat, ez pedig az 


eladásokon is meglátszik. 


A Strategy Analytics elemzése alapján ugyanis a Samsung felel az eladott vi- 
selhető eszközök 7190-áért, ezzel pedig nemcsak piacvezetők, de erőteljesen 
uralják is ezt a kategóriát. A Gear 2, Gear 2 Neo és a Gear Fit segítségével 
pedig tovább nőhet a dél-koreai gyártó befolyása, igaz az Android Wear 
erősen megkavarhatja az erőviszonyokat. Az biztos, hogy igen izgal- 

mas évnek nézünk elébe, legalábbis ami a viselhető eszközöket illeti! 


Okosszemüveg, másképp 


Tokióból érkezik az első észrevehetetlenül okos 


szemüveg. 


A legtöbben észre sem vesszük, milyen nagy fizikai 
feladat elé állítjuk testünket a mindennapos roha- 
nással, stresszel és kevés pihenéssel jellemezhető 
életvitelünkkel. A Jins, a 2015 tavaszán megjelenő 
okosszemüvegével hozta el a megoldást, melyet JINS 
MEME-nek keresztelt. A tokiói szemüveggyár legújabb 
innovációja a keretben található szenzorokkal figyel 
bennünket, és egy telefonos applikáció segítségével 
ad visszajelzést. 


Nem csak a mozgásokat rögzíti ellentétben például a 
Nike-- FuelBand karkötővel, hanem a szemmozgásun- 
kat és a szár fül mögötti részén elhelyezett érzékelő- 
ivel testünk állapotát is vizsgálja. Kiszámolja mennyi 
pihenésre van szükségünk, mennyi kalóriát dolgoz- 
tunk le, rögzíti tevékenységeinket és nyitva az utat 
külső fejlesztők felé, számos egyéb szolgáltatásban 
is reménykedhetünk. Az induló árat még nem végle- 
gesítették, de dizájntól függően körülbelül $685-980 
amerikai dollárért cserébe tudhatjuk magunkénak ezt 
a rendkívül okos, mésis elegáns készüléket. 

Itt a Smash, az új teniszedződ! 


A Zepp kiegészítője megtanít teniszezni. 


A Zepp újabb modern kiegészítővel segíti a tenisz 
sportolókat. Eddig egy multi-szenzoros érzékelőt az 
ütőre erősítve elemezhettük játékunkat egy telefo- 
nos alkalmazáson keresztül. Ez most kiegészül egy 
csuklóra helyezhető modullal, mely még eredménye- 
sebbnek bizonyul. Teljes technikai analízist és szemé- 
lyes tanácsokat is kapunk az applikációtól. A gyártó 
nem csak a profikra fókuszálva alkotta meg termékét. 
Bárkinek képes növelni a teljesítményét, eredményes- 
ségét. 


A Smash rögzíti egy mérkőzés összes ütését, melyet 
később 3D-s grafikai illusztrációk prezentálnak, és 
súlya nem több mint 15 gramm. Igaz, egy jó edző soha 
nem helyettesíthető, rendkívül hasznos tanácsokat 
kapunk a Smashtől. A startup, a Kicktarter honlapján 
gyűjti a tőkéjét és a kampány 42 nap múlva véget ér. 
Ha sikerül elérniük a 200 000 dollárt megkezdődik a 
gyártás és a szállítások. A standard ár 199 dollár lesz. 

Már a Bahamákon sem 
vagyunk biztonságban? 


A Bahama-szigetek összes lakójának beszélgetését 
lehallgatták az NSA szakemberei. 


2013 tavaszán robbant az NSA botrány, a Nemzetbiz- 
tonsági Hivatal működéséről ugyanis rengeteg, belsős 
információt hozott nyilvánosságra Edward Snowden. 
Ezekből nemcsak az derült ki, hogy a külföldi politiku- 
sokat előszeretettel figyelték meg a hivatal dolgozói, 
de az is napvilágra került, hogy az állampolgárok privát 
beszélgetéseibe is betekintést nyertek. 


Ez utóbbihoz kapcsolódik a legújabb, napvilágra került 


dokumentum is, melyből kiderül, hogy Bahama-szige- A Bahama-szigetek mellett a Fülöp-szigeteket, Kenyát 
tek és egy másik ország összes belföldi beszélgetését és Mexikót is aktívan figyelték az NSA hivatalnokai, 
rögzítették az NSA szerverei. Az iratokból a is kiderült, méghozzá úgy, hogy erről az említett országoknak egy- 
hogy elsősorban nem a magánszemélyekkel kívántak általán nem volt tudomása. Az továbbra is kérdés, hogy 
foglalkozni a hivatalnál, sokkal inkább a drogkereskede- miként volt képes ilyen horderejű megfigyelési hullámra 
lemmel és csempészettel foglalkozó bűnözőket kíván- a Nemzetbiztonsági Hivatal, minden bizonnyal ez a 

ták megtalálni. következő hónapok egyik kulcskérdése lesz majd. 


I! Windows Tablet Hú Android Phone IV Android Tablet 


I! Windows Laptop V Android Laptop 


Itt a Transformer Book V! Laptop, tablet, okostelefon egyben. 


Az ASUS újdonsága öt funkciót képes ötvözni. 


Az ASUS ma bejelentett innovációja három technikai eszközt ötvöz: Laptop, telefon, és tablet. A Transformer Book 
V-re keresztelt modell laptop/tablet része egy külön Windows 8.1-es operációs rendszerrel működik, mely kielégíti 
egy 12.5 inch-es tablet és laptop funkcióit. Ehhez kapjuk az 5 inch-es ZenFone 5-höz hasonló Android 4.4 KitKat 
rendszerű telefont, mely elsők között rendelkezik a 64-bites négymagos Atom (Moorefield) chippel. Az ötlet érde- 
kessége az, hogy ha dokkolva van az okostelefon, a tablet tükrözi a képernyőt, és így egy Androidos tablet is rendel- 
kezésünkre áll. Az alábbi képen is mutatkozik, hogy a termék öt funkciót testesít meg (Win 8.1-es laptop, Win 8.1-es 
táblagép, Androidos okostelefon, Androidos táblagép, és egy Androidos laptop). 


A 0.8 kg-os tableten egy HD felbontású IPS kijelzőt helyeztek el, valamint a 4GB RAM mellett fontos megemlíteni, 
hogy a maximális üzemideje 10 óra. Tárhely tekintetében a táblagépben lévő 128GB-os Flash memória, a laptopban 
(nevezhetnénk akár billentyűzetnek is) kialakított ITB-os merevlemez mellett működik. A telefonról annyit tudunk, 
hogy vastagsága mindössze 11 mm, súlya 140 g, 64GB adat tárolására képes, memóriája 2GB és kamerája 8MP illetve 
2MP (külső, belső). Azt, hogy mikor kerül piacra a remek koncepció, a vállalat nem árulta el. 

Hamarosan visszatér a 
Flappy Bird 


Már nem kell sokat várnunk a sikerjátékra. 


Néhány hónappal ezelőtt óriási megdöbbenést okozott, 
hogy a slágerjátékként ismerté vált Flappy Bird kikerült 
az App Store-ból. Dong Nguyen akkor azzal indokolta 

a döntését, hogy sokak számára túlságosan is nehéz 
volt a játék, ő pedig szórakoztatni akart, nem bosszús 
perceket okozni. 


Nguyen most elárulta, hogy a több mint 50 millió alka- 
lommal letöltött Flappy Bird augusztusban utódot kap, 


Vezess repülőt az agyaddal! 


Florian Holzapfel német professzor mutatta be 
az áttörést. 


Gondolnád, hogy már nem csak a kézmozdulataid- 
dal, szemmozgásoddal kommunikálhatsz a számí- 
tógépekkel? A pusztán a tudattal való irányításról 
egyre többen álmodoznak, azonban Florian Holzap- 
fel, német professzornak sikerült megvalósítania az 
elképzelést és meglehetősen precíz eredményekkel 
szolgált. 


A rendszert egy repülőszimulátorral demonstrál- 
ta, melyben egy olyan pilóta ült, kinek semmilyen 
tapasztalata nem volt ilyen téren. Agyunk átlépi 

a gyakorlást igénylő kézmozdulatok és rutin által 
felállított akadályokat és egyből a kívánt utasítást 
küldi a számítógépnek. Ezt egy fejre csatolt EEG 
elektródákkal ellátott sapkával érte el, melyből az 
impulzusok egy algoritmuson át kerültek a prog- 
ramba, melyet Berlinben fejlesztettek a TU (Tech- 
nische Universitát) egyetemen. A jelentős áttörés 
számtalan új utat nyitott a modern technológiák 
alkalmazása felé. 

az új kiadás pedig könnyebb lesz az előző variánsnál 
és az egyszemélyes játékmód helyett inkább a mul- 
tiplayer-re helyezi a hangsúlyt. 


Itt az Adidas okoslabdája 


A játékunk javításában segít az Adidas újdonsága. 


Az Adidas sem akar kimaradni az okoskütyük piacáról, 
így már olyan labdákat is készítenek melyek különböző 
adatokat gyűjtenek össze. Az adatokat egy mobilapp- 
likáció segítségével is ki tudjuk nyerni, melyben látjuk, 
hogy a labdát milyen erővel rúgták meg, vagy épp milyen 
irányból. Az adatok azt a célt szolgálják, hogy a játékos a 
jövőben jobban terelgesse a labdát. 


A focilabda tervezés közben gondoltak arra is, hogy egy 
oktatóanyagot is készítenek, így videóról tanulhatjuk 
meg, hogyan ideális a labdát elrúgni a különböző szítu- 
ációkban, például hosszú passzoknál, vagy éppen egy 
szögletnél. A miCoach elnevezésű intelligens labdát már 
útjára bocsájtották az Egyesült Államokban és Európá- 
ban is. Az ára 299$ és megrendelhetjük online az Apple 
oldalán, vagy személyesen is megnézhetjük és megve- 
hetjük az Adidas márkaboltjaiban. 

Békét kötött az 
Apple és a Google 


Egy történet vége: Nem harcol tovább egymással 
az Apple és a Google. 


Megegyezett egymással az Apple és a Google. A két 
vállalat évek óta "harcolt" egymással, gyakorlatilag 
folyamatosan zajlottak az egymás ellen indított bí- 
rósági perek. Épp ezért különösen nagy dolog, hogy 
a 2010 óta tartó pereskedés most véget ér, sőt, a 
két vállalat közösen szeretne kidolgozni egy sza- 
badalmi rendszert, mely ténylegesen megvédené a 
szellemi termékeket. 


Mindez azért is érdekes, mert a korábbi Samsung 
kontra Apple per kapcsán is kiderült, hogy a dél-ko- 
reai vállalat leginkább az 

Android miatt "kényte- 

len" a bíróságra járni, 

így elképzelhető, hogy 

rövidesen a legtöbb, 
androidos gyártóval 
zajló szabadalmi há- 
ború is véget ér majd. 


Vége az iWiW-nek  . 


; SEKÉLE 3 Szá sét SÉIUJIUJ 
12 év után végleg leáll a közösségi oldal. L/ 


Június 30-án véget ér az iWiIW 12 éves története, a tulajdo- 
nos ugyanis lekapcsolja a közösségi szolgáltatást. A 10099- 
ban magyar tulajdonú iWiW a 2000-es évek közepén óriási 
népszerűségnek örvendett, ám a Facebook terjedésével 
nem tudott mit kezdeni. Az iWiW 2010-ig volt az ország 
legnépszerűbb közösségi portálja, a legsikeresebb időszaká- 
ban 4,7 millió tagot is magáénak tudhatott. 


Nem véletlen, hogy 2010-ben még egy komoly megújításon 
is átesett az oldal, ám az erőfeszítés hiába volt, a felhasz- 
nálók már végérvényesen áttértek a nemzetközi kapcso- 
latokat is biztosító Facebookra. Aggodalomra azért nincs 
ok, a személyes adataink nem vesznek el, az "Időkapszula" 
segítségével mindent lementhetünk, az ismerőseinktől 
kezdve az általunk feltöltött képekig. Ha valaki esetleg túl 
száraznak ítélné meg a letöltött fájlokat, az képernyőmen- 
tést is csináltathat az oldalon, ekkor a teljes adatlap lemen- 
tésre kerül egy képfájlban. 


Nagy kérdés, hogy az iWiW-nél jóval kevésbé népszerű 
MyVip milyen sorsra jut majd, nem elképzelhetetlen, hogy 
az idén attól az oldaltól is elbúcsúzhatunk majd. 

Hi CSALÁD 


Ia blamagazin NH EGÉSZSÉGHEG 


; I KÖRNYEZETVÉDELEM 
INGYENES KÉTHETI MAGAZINOK TABLETEKRE ij] GASZTRONÓMIA 


Hi KÜTYÜ a 

HTC One Mg - Duplán jobb? 


Leteszteltük a HTC legújabb zászlóshajóját. 


A HTC korábbi csúcsmodellje nem 
sokat vendégeskedett nálam, de 
már ott is tetszett a fém ház és a 
remek szoftver, bár az akkumulá- 
torral és a kamerával nem voltam 
kibékülve. Most az utódja, a HTC 
One M8 bizonyíthat, hogy sokkal 
jobb lett és magával tud ragadni. 


Csomagolás 

A csúcsmodellt egy fehér doboz- 
ban kaptam meg, de a tartozé- 
kokról sokat nem tudok mondani, 
mert sajnos csak magát a készü- 
léket adták át. Annyi biztos, hogy 
töltőt, adatkábel és fülest kapunk 
hozzá, ha megvásároljuk. 


Külső 

A taiwani gyártó nem sajnálta a fé- 
met tervezéskor, a burkolat egésze 
ebből készült, ráadásul egy igen 
szép szálcsiszolt kivitel, mely az 
elődjéhez képest sötétebb színű. 
Mindenesetre nekem nagyon tet- 
szik és eszméletlen minőség árad 
belőle, mintha egy életre tervez- 
ték volna (ez persze túlzás, mert 
minden elhasználódik). Az előlapon 
a két szeteró hangszóró között 
helyezkedik el a megjelenítő, ami 

12ag 


Super LCD3 panelt kapott, míg a 
karcoktól egy Gorilla Glass 3 bevo- 
nat hivatott megóvni a kijelzőt. 


A képernyő tökéletesen megfelel 

a kor elvárásainak, méretre szép 
nagy, de még beleférhet a kényel- 
mes kategóriába kezelés szem- 
pontjából. A kijelző alatt a HTC fel- 
irat, felette a hangszóróba elrejtett 
LED értesítőt látjuk, míg mellett 
találjuk meg a fény- és távolság- 
mérő szenzort, valamint az előlapi 
kamerát. A mobil jobb oldalán a 
nanoSIM tálca és a hangerősza- 
bályzó gombpáros található. Alul 

a 3.5 mm-es jack aljzat és a mic- 
roUSB csatlakozó sorakozik, míg a 
baloldalon csak egy microSD tálca 
hívható elő. Felül egy fekete csík 
fut, ebben rejtőzik el az infravörös 
port és a bekapcsoló gomb. 


A hátlap nem vehető le, de érde- 
kesség, hogy alul-felül egy csík 
fut végig abban a vonalban ahol a 
kijelző végződik, ez az antennák 
kivezetése miatt szükséges. Az 
alsó csík alatt láthatunk néhány 


feliratot, míg középen egy méretes 
márkajelzést. Felül kettő darab 
kamera és egy dupla LED-es se- 
gédfény bontja meg az egységet. 
A hátlap alatti akkumulátor 2600 
mAh-s kapacitással bír, ez egy 
napra elegendő, ha kicsivel keve- 
sebbet használjuk megcélozható a 
másfél nap üzemidő is. 


Hardver/ Sebesség 

A gép lelke egy Oualcomm Snap- 
dragon 8071, ez olyan, mintha egy 
erős V8-as motor duruzsolna az 
igényes kaszni mögött. A grafikai 
gyorsító egy Adreno 330-as GPU, 
míg a RAM mérete 2 GB, a belső 
tárhely pedig 16 vagy 32 GB lehet, 
utóbbi már bővíthető microSD kár- 
tyával, ellenben az előddel. 


Ez most a piacon lévő legerősebb 
hardver jelen pillanatban, ugyan- 
ezt találjuk meg többek között az 
Xperia Z1 Compact, Xperia 22 és 
Padfone Infinity-ben is. A HTC One 
M8-on persze már a Sense 6 lapul, 
finomítottak a szoftveren, a Blink- 
feed megújult, de nagy mértékű 
változást nem vehetünk észre a 
szoftveren, csak a 4.4.2 adta újítá- 
sokat. A működési sebesség kiváló, 
nem tapasztaltam laggolásokat és 
a játékok is szépen elfutottak. 


Az extra programokra is kitérnék, 
kapunk TV irányítót, Z0e-t, a 
Google extráit, Car-t (autósmód), 
Fitbit-et, Gyerekmódot, Polaris 
Office 5-t és részvénymutatót. 
Ebből újdonság a Fitbit, ez egy fit- 
nesz alkalmazás, meg kell adnunk 
a testsúlyunkat, magasságunkat, 
korunkat, nemünket, ezek után 
pedig méri a megtett lépéseinket, 
távolságot, elégetett kalóriát de 
még a bevitt víz mennyiségét is 
jegyezhetjük. 

Eddig a HTC ilyen alkalmazást nem 
tett fel a készülékeire, de sokaknak 
hasznos lehet. Megemlíteném még 
azt az extrát, hogy két koppintás- 
ra felnyit a kijelző, majd újabb két 
koppintásra le is zárja azt, ezt az LG 


újabb modelljeiből ismerhetik páran. 


Multimédia 

Mint említettem, a hátlapra dupla 
kamera és dupla LED segédfény 
került, a felbontásuk 4 megapixel, 
illetve fontos megjegyezni, hogy 
Ultrapixel kameráról beszélhetünk. 
A beállításokban van ISO, fénymé- 
rés, időzítő, kikapcsolható zárhang 
és még sok egyéb. 


Van Zoe kameramód, amit elindítva 
folytonos videofelvétel közben tu- 
dunk fotózni is. Az elkészült képet 
meg tudjuk vágni, sőt a 3D hatást is 
tudjuk szabályozni döntögetéssel. 


Az elkészült produkciók sajnos nem 
valami ámulatba ejtőek, úgy fogal- 

maznék, hogy részletszegény a fel- 
bontás miatt, viszont a színek szé- 
pek és nem mosódnak el a képek, 
ahogy beégés se nagyon tapasztal- 
ható. Az új One is kapott FM-rádiót, 
ebben van RDS és szépen teszi is 

a dolgát. A HTC zenelejátszója új, 
narancs színben pompázik, van 
albumborító megjelenítés, illetve 
bekapcsolhatjuk aBoomSound 
funkciót is. A külső hangszórók bi- 
tangul szólnak, nagyon jól muzsikál, 
valamint a fülhallgatót bedugva is 
kiváló a zenei élmény. 


Számomra már-már olyan hangosan 
szól headseten, hogy maximális 
hangerőn nem is tudom sokáig 
hallgatni mert fülsüketítő, persze ez 
másnak lehet meg sem kottyan. 


A HTC újdonsága sokféle kommu- 
nikációval kecsegtet, többek közt 
46/ LTE modemmel, WiFi a/b/g/n/ 
ac-val, Bluetooth 4.0-ával, NFC-vel, 
GPS-el és infravörös porttal. SMS 
kezeléssel, hanghívásokkal nem volt 
probléma, a mikrofon valószínűleg 
az alsó hangszóró mellett csücsül, 
de senki nem panaszkodott arra, 
hogy nem hallana. 


Összegzés 

Sajnos vége lett a tesztidőszaknak, 
ezt nem sokszor mondom el egy 
mobilról, de nagyon kedveltem, hű 
társam volt. Megjelenése elegáns, 
tette a dolgát, töltőért napközben 
nem rohangáltam és nem ideges- 
kedtem, mikor fagy le véletlenül. 
Igazából a kamerának kellett volna 
fejlődnie még egy kicsit, de hát 
majd eljön annak is az ideje remél- 
hetőleg. 


Egy mobil esetében azonban (mint 
szinte mindennél) nagy kérdés az, 
hogy mennyibe is kerül. Ebben az 
esetben 220 ezer forintról van szó, 
így nem rohannék érte a boltba, ezt 
kicsit sokallom, véleményem szerint 
200 ezer alatt jobban megérné. Aki 
teheti várjon kicsit, hogy essen az 
ára és akkor már nyugodt szívvel 
ajánlom bárkinek, akinek tetszik. 


Ár/Érték:: dák x 
Ergonómia $4iXxixXx 
Design: kkkikk 


Legjobb vétel 
909 


Megjelenés éve: 2014 


Pro: 

- Elegáns külső 

- Jó összeszerelési minőség 
- Fejlett hardver 


Kontra: 
- A kamera lehetne fejlettebb 


Méretek: 

e kijelző mérete: 5" 

e kijelző felbontása: 1920 x 1080 

e kijelző típusa: Super LCD3 

e eszköz mérete: 146.4 x 70.656 x 9.4 mm 
e tömeg: 160 gramm 


Hardver: 

e processzor: Ouad-core 2.3 GHz 

e memória: 2048 MB 

e háttértár: 16 GB 

e bővíthetőség: v 

. kártya típusa: microsDHC 

e portok: microUSB, 3,5mm audio 


Multimédia: 

e kamera felbontás: Dual 4 MP 
e video chat: v 

e video felbontás: 1080p 

e FM rádió: vV 

0 SIDE s 


Hálózati adatok: 

e mobil: GSM 850 / 900 / 1800 / 1900 
HSDPA 850 / 900 / 1900 / 2100 800 / 
900 / 1800 / 2600 

e WiFi: 802.11 a/b/g/n/ac 

e Bluetooth: Bluetooth 4.0 

e GPS: A-GPS, GLONASS 

e NFC: vé 


Szoftverek: 
e op. rendszer: Android 4.4.2 KitKat 
e spec. szoftverek: Sense 6 


Akkumulátor: 

e gyári adatok: 2600 mAh 

e tapasztalat: közepes használattal 1-1,5 
nap 

Sony Xperia 22 Tablet- Csúcstámadás 


Lenyűgözött minket a Sony legújabb táblagépe. 


A Sony viszonylag későn, 2012-ben 
szállt be a táblagépes piacra, a 
Tablet S pedig azonnal szép számú 
rajongót szerzett a márkának, hála 
egyedi külsejének és fejlett hard- 
verének. Azóta már több ízben is 
utódot kapott a modell, idén pedig 
bemutatkozott a japán vállalat 
legújabb próbálkozása, az Xperia 
Tablet 22. Az újdonság nemcsak 
erős hardverével, de elegáns külse- 
jével és fejlett szolgáltatásaival is 
jó irányba halad a népszerűség felé 
vezető úton. 


Csomagolás 

A Sony ezúttal sem hagyta el a 
megszokott stílusát, így a készülék 
egy hófehér, logókkal és specifi- 
kációkkal bőszen megtámogatott 
dobozban érkezett. Az előlapon 
csak a termékfotó és a Sony logója 
található, a leglényegesebb infor- 
mációk hátulra kerültek. 


Belül sem találkozunk sok érdekes- 
séggel, a táblagép alá ugyanis csak 
a töltőfej, a microUSB kábel és a 
használati útmutatók kerültek. 

Külső 

Vitathatatlanul napjaink egyik 
legelegánsabb táblagépe az Xperia 
22 Tablet. A Sony OmniBalance 
névre keresztelt formanyelve első 
látásra lenyűgözi az embert, az alig 
6,4 mm vékony készülékház tény- 
leg nem mindennapi hatást nyújt. 
Az IP58 védellemmel rendelkező 
burkolat fél órán át bírja 1! méter 
mélységben, de az sem akadály, ha 
poros környezetben kívánjuk hasz- 
nálni a készülékünket, a modell 
ennek is ellenáll. 


A Gorilla Glass 3-mal borított előla- 
pot 1920x1200 pixel felbontású, 
1017-es, Triluminos technológiával 
ellátott képernyő uralja. A kép en- 
nek megfelelően gyönyörű, a szí- 
nek valósághűek és élettel teliek, 
nekem egyedül az IPS technológia 
hiányzott, a betekintési szögeken 
ugyanis lehetne javítani. Ha már 

a "nézőpontoknál" járunk, érde- 
mes megemlíteni, hogy kikapcsolt 
állapotban egyáltalán nem látjuk 
a képernyőt, mindössze az ezüst 
színű Sony logó tudatja velünk, 
hogy mit is tartunk a kezünkben. 
A bal oldali fém csíkból domboro- 
dik ki az elegánsan megmunkált 
bekapcsológomb, alább pedig a 
hangerő állítására nyílik lehetőség. 


Alul találkozhatunk a különleges 
dokkoláshoz használatos aljzattal. 
A jobb oldal a letisztultság jegyé- 
ben született meg, további csat- 
lakozók ugyanis csak a készülék 
tetejére kerültek. Az IP58 védelem 
miatt a szemnek elsőre észrevehe- 
tetlenül, precízen a kávába simí- 
tott fedél mögött foglal helyet a 
microSD kártyahely és a 3,5 mm-es 
jack csatlakozó is, középre pedig a 
készülékek távirányításához hasz- 
nálatos infraport került. 


Első látásra szöges ellentéte az 
előlapnak a hátoldal, ám az első 


érintés után sajnos rájövünk, hogy 
hiába a látszólag matt kialakítás, 
a készülék ezen része is mágnes- 
ként vonzza az ujjlenyomatokat. A 
sík felületen a Sony logóval és a 8 
megapixeles, ExmorRS szenzorral 
felszerelt kamerával találkozha- 
tunk. 


Hardver/Szoftver 

Az elegáns külső mögött egy négy- 
magos, 2,3 GHz-es Snapdragon 
8301-es processzort, 3 GB RAM-ot 
és 16 GB memóriát találunk. Az 
Android 4.4.2 KitkKat ennek megfe- 
lelően tökéletesen gyors, akadást, 
tétovázást egy pillanatra sem 
tapasztaltam. 


A Sony egyedi felülete ezúttal is 
könnyedén használható, a japán 
vállalat leginkább esztétikailag 
nyúlt bele a rendszerbe, így a külső 
változtatásokon kívül lassításra 
okot adó megoldások nem képezik 
a modell részét. Van viszont sok 
érdekesség, hiszen a Sony hagyo- 
mányosan szereti a saját applikáci- 
óit is elhelyezni a Google megoldá- 
sai mellett. 


Így kapunk egy itthon nem hasz- 
nálható könyváruházat a Readers 
by Sony személyében, van az Xpe- 
ria tulajdonosok számára ajánlott, 
exkluzív albumokat, applikációkat 
vagy épp akciókat tartalmazó Xpe- 
ria Lounge, a Playstation 4-gyel 
való kapcsolatot segítő Playsta- 
tion, az Xperia mobiltelefonokkal 
való kommunikációhoz haszná- 
latos Xperia Link és az adataink 
menedzselését segítő File Com- 
mander. 


Biztonságunkkal foglalkozik a 
McAfee Security, közösségi életün- 
ket pedig az élő videostreaminget 
szolgáltató Social Live-val dobhat- 
juk fel. Kreatív lelkületűek a Sket- 
ch-csel készíthetnek látványos raj- 
zokat, míg a társasági életet élők 

a Smart Connect-tel oszthatják 
meg nagyképernyőn a tartalmakat. 
Ehhez kapcsolódik az infraportot 
használó távirányító alkalmazás, 

a Remote Control segítségével az 
ismertebb márkák modelljeit kezel- 
hetjük, legyen szó akár televízióról, 
akár Blu-ray lejátszóról vagy épp 
iPod dokkolóról. 


A szórakozás mellett a munkában 

is segít nekünk a 722 Tablet, hiszen a 
modell fedélzetén megtaláljuk a tel- 
jes értékű OfficeSuite-ot is. Játszani 
is lehet a táblagépen, ám az erős 
hardvert minden bizonnyal nem 
terheli meg túlságosan a Blocky 
Roads nevű, a Minecraft külsejéhez 
hasonló autós játék, ám így is kiváló 
szorakozást biztosít a program az 
unalmas perceinkre. Természetesen 
nem maradtak ki a Google megoldá- 
sai sem, így ismerősként köszönt- 
hetjük a Chrome böngészőt, a Play 
áruházat és a Gmail-t is. 


Multimédia 

Egy ilyen készülék esetén kiemelt 
figyelmet szentelt a gyártó a mul- 
timédiás területnek, így a táblagé- 
pektől szokatlan módon rendkívül 
széleskörű szórakozási lehetősége- 
ket biztosít az újdonság. A hátoldali, 
8 megapixeles kamera például a 
kategóriatársaknál jóval szebb ké- 
peket készít, ám ami ennél is jobb, 
hogy a szoftver rendkívül széleskörű 
konfigurálási lehetőségeket enge- 
délyez. Választhatunk automata, 
manuális vagy panoráma módok 
között, de ha kedvünk tartja akkor 

a Virtuális Valóság üzemmódra kat- 
tintva akár dínók is mászkálhatnak 
a képernyőn. Mozgóképet is készít- 
hetünk, a 22 Tablet FulőHD felbon- 
tásban, 30 fps segítségével rögzít- 
heti életünk filmjét. Ha elkészültünk 

a felvétellel, akkor a Movies névre 
keresztelt, MKV formátumot is tá- 
mogató videólejátszóban nézhetjük 
vissza az anyagot. Ehhez tartozik a 
gyártó jól ismert galéria applikációja 
is, az Album ahogy azt korábban is 
megszoktuk, rendkívül könnyendén 
kezelhető és szép felülettel rendel- 
kezik. 


Zenebolondok biztosan örömmel 
tekintenek a Walkman-re, a leját- 
szó a ClearAudio- segítségével a 
legjobbat hozza ki az amúgy sem 
szegényes táblagépünkből. A Music 
Unlimited segítségével azonnal új 
zenéket vásárolhatnánk, ám sajná- 
latos módon a szolgáltatás hazánk- 
ban nem használható. Megy viszont 
a TrackID, mely azonnal megmutatja 
nekünk, hogy milyen zene szól épp 
az utcarádióból. Ha azonban nem 
osztozunk a tömeggel, akkor akár a 
saját FM-Rádiót is használhatjuk, 
az opcionális fejhallgató csatlakoz- 
tatása után azonnal működik az 
applikáció. 


Adatkommunikáció/Üzemidő 

Az alig 6.4 mm vékony táblagépből 
nem maradt ki az NFC, a Bluetooth 
4.0 és az A-GPS sem, így azthiszem 
nyugodtan elmondhatjuk, hogy egy 
minden ízében kiválóan használha- 
tó eszközt dobott piacra a Sony. A 
tesztkészülékünk nem rendelkezik 
LTE támogatással, de a gyártó kínál 
ilyen variánst is. Sajnos a vékony- 
ságnak ára van, a 6000 mAh-es 
akkumulátor még Stamina mód 
használatával sem bírja tovább egy 
napnál, így aki hosszú utazásokhoz 
használná az eszközt, annak érde- 
mes egy mobil töltőt is magával 
vinnie. 


Végítélet 

Azt hiszem nyugodtan mondhatom, 
hogy a jelen táblagép kínálat egyik 
legjobb modellje a 22 Tablet. A Sony 
nemcsak a külsőre, de a belsőre is 
óriási hangsúlyt fektetett, így aki 
egy fejlett, minden ízében zász- 
lóshajónak szánt modellre ruházna 
be, az jól jár majd a japán vállalat 
újdonságával. 


Ár/Érték:: giikx 
Ergonómia kYiiixXx 
Design: $ikkxk 


Legjobb vétel 
959 


Megjelenés éve: 2014 


Pro: 

- Elegáns külső 

- Erős hardver 

- Víz- és porálló kivitel 


Kontra: 
- Kissé magas ár 


Méretek: 

e kijelző mérete: 10" 

e kijelző felbontása: 1920 x 1080 

e kijelző típusa: LEDLCD 

e eszköz mérete: 266 x 172 x 6.4 mm 
e tömeg: 426 gramm 


Hardver: 

e processzor: Ouad-core 2.3 GHz Krait 400 
e memória: 3048 MB 

e háttértár: 16 GB 

e bővíthetőség: v 

e kártya típusa: microsDHC 

e portok: microUSB, 3,5mm audio 


Multimédia: 

e kamera felbontás: 
8 megapixeles hátoldali kamera, 
2,2 megapixeles előlapi kamera 

e video chat: v 

e video felbontás: 1080p 

e FM rádió: x 

SD ÉSE 


Hálózati adatok: 

e mobil: - 

(Csak az LTE-vel rendelkező modellnél) 
. WiFi: 802.11 b/g/n 

e Bluetooth: Bluetooth 4.0 

e GPS: A-GPS, GLONASS 

e NEC: Vé 


Szoftverek: 
e op. rendszer: Android 4.4.2 KitKat 
e spec. szoftverek: - 


Akkumulátor: 

e gyári adatok: 6000 mAh 

e tapasztalat: Körülbelül 1 napot bír egy 
töltéssel 

.. Catahoula Leopárd - 
e. a démoni tekintetű 
estyén kutyafajta 


Ági 


i Ve 42 E; 


EZI Több mint ingyenes újság tabletekre 
414 14 alkalmazásból! 


Keresd az -ban 
és a -ben! 


Available on the ka SÉDPOGÁTEÉN 
[J App Store a Google play 


Taáblamagazin 


